คือหนูมีเรื่องสงสัยน่ะค่ะ ประจำเดือนหนูมา2ครั้งต่อเดือน (เป็นมา3-4เดือนแล้ว) มันมีช่วงหนึ่งประจำเดือนหายไม่มีประจำเดือนเลย จนมาทานยาคุมประจำเดือนก็มา2เดือนครั้ง ตอนนี้ไม่ได้ทานยาคุมแล้ว หนูควรทำไมดีค่ะ
สวัสดีค่ะ เเพรวา ตามทั่วไป เฉลี่ยเเล้วประจำเดือนควรมาในช่วง24-38 วัน ดังนั้น การที่รอบเดือนมีการคลาดเคลื่อนไปบ้าง แต่ว่ายังแปรปรวนในช่วงนี้ จะถือว่าอยู่ในเกณท์ที่ปกติอยู่ค่ะถ้ามีประจำเดือนมาไม่ตรงรอบบ่อยๆ หรือมามากกว่า 1 รอบต่อเดือน ก่อนอื่นต้องดูความเสี่ยงในการตั้งครรภ์ค่ะ ถ้ามีเพศสัมพันธ์ ไม่ได้ป้องกัน ร่วมกับประจำเดือนมาแปลกๆ เช่นนี้ อาจต้องตรวจปัสสาวะเพื่อดูการตั้งครรภ์ก่อนค่ะ เนื่องจากอาจเป็นเลือดที่ออกจากภาวะเเทรกซ้อนของการตั้งครรภ์ได้ถ้าไม่มีการตั้งครรภ์เกิดขึ้น ต่อมาต้องเข้าใจว่าการเกิดประจำเดือนในแต่ละรอบสัมพันธ์กับระบบฮอร์โมนภายในร่างกาย ซึ่งจะต้องมีการตกไข่ เกิดขึ้นก่อน และการตกไข่สามารถแปรปรวนได้ในบ้างครั้ง เช่น มีภาวะเครียด ออกกำลังกายหักโหม น้ำหนักตัวเพิ่มมากขึ้น พักผ่อนไม่เพียงพอ หรือฮอร์โมนผิดปกติ เช่น ไทรอยด์ โปรเเลคติน ดังนั้น ถ้าประจำเดือนไม่ตรงตามรอบเป็นไปได้ว่ามีการตกไข่ที่ไม่ตรงตามรอบ หรือมีการแปรปรวนของการตกไข่ หรือไม่มีการตกไข่ในบางรอบเดือน จึงส่งผลให้เกิดประจำเดือนเช่นนี้ค่ะแนะนำให้มาพบสูตินรีเเพทย์ก่อนค่ะ เพื่อตรวจร่างกาย เเละประเมินว่าทำไมจึงมีประจำเดือนที่ไม่ปกติ เพื่อหาวิธีเพื่อทำให้ประจำเดือนมาตรงตามรอบ เช่น การใช้ยาปรับฮอร์โมน หรือการอัลตร้าซาวน์ ร่วมกับเจาะเลือดเพิ่มเติมเพื่อหาสาเหตุของการไม่ตกไข่ค่ะ